Storby

Storby on küla Soomes Ahvenamaal, Eckerö valla keskus. See asub Maarianhaminast umbes 35 km läänes. Geograafilised koordinaadid on 60°13' N, 19°34' E.

3 km kaugusel Storbyst on Eckerö laht. Sandvikeni lahe ääres Storby lähedal on supelrand.

Storbys asub Eckerö posti- ja tollimaja, mis kunagi oli Venemaa keisririigi kõige läänepoolsem asutus. Hoones on ka Ahvenamaa Jahi- ja Kalamuuseum (Ålands Jakt- och Fiskemuseum) ning Hembygdsgården Labbas, kuhu kuuluvad Pangamuuseum (Bankmuseum) ja Postijaomuuseum (Postrotemuseet). 

Storbys on maailma suurim meiupuu. Selle juures toimub jaanipidu.

Storbys on parvlaevasadam, mille kaudu Eckerö Linjeni parvlaev käib Rootsis asuva Grisslehamni vahet.

Kategooria:Eckerö vald
Kategooria:Soome külad